sagorsarker/bangla-wikipedia huggingface dataset:
অমল পালেকর

অমল পালেকর () সত্তরের দশকের একজন বলিউড অভিনেতা ছিলেন।
তিনি মুম্বইয়ের স্যার জে.জে. স্কুল অব আর্টস-এ ফাইন আর্টস অধ্যয়ন করেন এবং চিত্রকর হিসেবে তাঁর শৈল্পিক কর্মজীবন শুরু করেন। একজন চিত্রশিল্পী হিসেবে, তিনি সাতটি এক ব্যক্তি প্রদর্শনী করেন এবং অনেক গ্রুপ শো'তে অংশগ্রহণ করেন। তিনি ভারতে আভান্ট গার্ডের থিয়েটারে সক্রিয় ছিলেন। ১৯৬৭ সাল থেকে তিনি একজন অভিনেতা, পরিচালক ও প্রযোজক হিসেবে মারাঠি ও হিন্দি থিয়েটারে সক্রিয় ছিলেন। আধুনিক ভারতীয় থিয়েটারে তার অবদানকে প্রায়ই হিন্দি চলচ্চিত্রে একজন প্রধান অভিনেতা হিসেবে জনপ্রিয়তা দেওয়া হয়।
একজন অভিনেতা হিসেবে তিনি ১৯৭০ সাল থেকে দশকেরও বেশি সময় ধরে বিশিষ্ট ছিলেন। তার অভিনীত চরিত্রগুলো দর্শকপ্রিয় হতো; তিনি নিজেকে তুলে ধরেছিলেন ভারতীয় চলচ্চিত্রের সেই সময়ে প্রচলিত বড়-বড় হিরোদের সাথে। তিনি এক ফিল্মফেয়ার এবং ছয় রাজ্য পুরস্কার শ্রেষ্ঠ অভিনেতার পুরস্কার পেয়েছেন। আঞ্চলিক ভাষার চলচ্চিত্রে তার অভিনীত মারাঠি, বাংলা, মালেয়ালম এবং কন্নড় সমালোচকদের দ্বারা প্রশংসিত হয়েছে। তিনি চলচ্চিত্র নির্মাণের উপর মনোযোগ কেন্দ্রীভূত করার জন্য ১৯৮৬ সালের পরে অভিনয় না করার সিদ্ধান্ত নেন।
একজন পরিচালক হিসেবে তিনি নারীর সংবেদনশীল চিত্র, ভারতীয় সাহিত্য থেকে ক্লাসিক গল্পের নির্বাচন, এবং প্রগতিশীল বিষয়গুলির প্রত্যক্ষ পরিচালনার জন্য পরিচিত। তিনি জাতীয় সম্প্রচারে যেমন কচি ধুপ, মৃগনয়নি, নাকব, পাওল খুনা এবং কৃষ্ণকলি সহ বিভিন্ন টেলিভিশন ধারাবাহিক পরিচালনা করেছেন।
ল্যাংস্টন হিউজ

ল্যাংস্টন হিউজ (১ ফেব্রুয়ারি ১৯০২ - ২২ মে ১৯৬৭) ছিলেন একজন মার্কিন কবি, কলাম লেখক, প্রাবন্ধিক ও ঔপন্যাসিক।
হিউজ ১৯০২ সালের ১ ফেব্রুয়ারি মিজুরির জোপলিন এ জন্মগ্রহণ করেন। স্কুল শিক্ষক চার্লস হেনরি ল্যাংস্টন তার পিতা ছিলেন আফ্রো-আমেরিকানদের ভোট ও অধিকার আন্দোলনে সক্রিয় কর্মী এবং মা ছিলেন শিক্ষিকা ক্যারোলিন। তিনি ছিলেন পিতামাতার দ্বিতীয় সন্তান।
তার রচিত কবিতাসমূহের মধ্যে ড্রিমস (Dreams) নামক কবিতাটি অন্যতম। এটি বাংলাদেশের মাধ্যমিক শিক্ষাস্তরে সিলেবাসভুক্ত।
Dreams <br>
Hold fast to dreams <br>
For if dreams die <br>
Life is a broken-winged bird <br>
That can't fly.
Hold fast dreams <br>
For when dreams go <br>
Life is a barren field <br>
Frozen with snow
সহ আরো অসংখ্য পুরস্কার ও সম্মাননা অর্জন করেন।
ল্যাংস্টন হিউজ ১৯৬৭ সালের ২২শে মে ৬৫ বছর বয়সে নিউ ইয়র্ক সিটিতে মৃত্যুবরণ করেন।
শাহরাস্তি বহুমুখী উচ্চ বিদ্যালয়

বোগদাদী পীর হযরত শাহরাস্তি নামে দ্বীনি শিক্ষা বিস্তারের লক্ষ্যে এলাকায় শিক্ষানুরাগী ব্যক্তিবর্গ ১৯১৪ইং সনে শাহরাস্তি জুনিয়র মাদ্রাসা নামে একটি প্রতিষ্ঠান স্থাপন করেন। পরবর্তীতে ১৯২৭ইং সনে প্রতিষ্ঠানটি হাই মাদ্রাসা হিসেবে স্বীকৃতি লাভ করে। ১৯৬২ইং সনে সরকারি কে অধ্যাদেশ বলে প্রতিষ্ঠানটি উচ্চ বিদ্যালয় হিসেবে স্বীকৃতি লাভ করে বর্তমান পর্যন্ত চলে আসিতেছে। এ প্রতিষ্ঠান হতে অধ্যয়ন শেষে এ যাবৎকাল পর্যন্ত অনেকে উচ্চ শিক্ষা লাভ করে দেশ সেবায় নিয়োজিত ছিলেন ও আছেন। তন্মধ্যে উল্লেখ্য যে মরহুম ডঃ আব্দুছ ছাত্তার।
বিদ্যালয়টি অত্র এলাকায় শিক্ষা বিস্তারে নিরলসভাবে কার্যক্রম চালিয়ে যাচ্ছে। এলাকার ছাত্র-ছাত্রীদের সুবিধার কথা বিবেচনা করে ১৯৮০ সনে এস.এস.সি. পরীক্ষা কেন্দ্র, জুনিয়র বৃত্তি পরীক্ষা কেন্দ্র, প্রাথমিক বৃত্তি পরীক্ষা কেন্দ্র সহ সকল পরীক্ষা কেন্দ্র চালু করা হয়। বর্তমানে জেএসসি পরীক্ষা কেন্দ্রও চালু রহিয়াছে। গরীব মেধাবী ছাত্র-ছাত্রীদের সরকারিভাবে উপবৃত্তি প্রদান, বৎসরের শুরুতেই শিক্ষার্থীদের হতে সরকারীভাবে বিনামূল্যে বই প্রদানের ব্যবস্থা অব্যাহত রহিয়াছে। বিশ্বের সাথে তাল মিলিয়ে বিজ্ঞান ও প্রযুক্তিতে বিশেষ শিক্ষার ব্যবস্থা রহিয়াছে। বর্তমান সরকারের ডিজিটাল বাংলাদেশ গড়ার লক্ষ্য উদ্দেশ্যকে সামনে রেখে শিক্ষা কার্যক্রম সর্বাত্বকভাবে চালানো হইতেছে।
বিদ্যালয়ের ছাত্র-ছাত্রীদের কো-কারিকুলাম শিক্ষা হিসেবে জাতীয় পর্যায়ে খেলাধুলা অংশগ্রহণের কতিত্ত্ব রয়েছে। বিভিন্ন পর্যায়ে জেলা পর্যায়ে অংশগ্রহণ অব্যাহত রহিয়াছে।
সারা বিশ্বে যখন বিশ্বযুদ্ধের অগ্নিশিখা প্রজ্জ্বলিত ঠিক সেই সময়েই অত্র এলাকার কতিপয় সুধীজন আজকের শাহ্রাস্তি স্বাস্থ্য কমপ্লেক্স যেখানে অবস্থিত, তথায় শাহরাস্তি জুনিয়র মাদ্রাসা (নিউ স্কীম) নামে অত্র প্রতিষ্ঠানটি প্রতিষ্ঠা করেন। প্রতিষ্ঠানটি ১৯১৯ সাল পর্যন্ত সেখানে চালু অবস্থায় প্রতিষ্ঠানটির বিরুদ্ধে একটি মামলা হয়। মামলার রায়ে প্রতিষ্ঠানটি অন্যত্র স্থানান্তরের আদেশ হয়। সে মতে ১৯১৯ সালেই বর্তমান অবস্থানে প্রতিষ্ঠানটি স্থানান্তর করা হয়। পরবর্তীতে প্রতিষ্ঠানটি জুনিয়র মাদ্রাসা হিসেবে ১৯২৬ সাল পর্যন্ত চলার পর ০১/০১/১৯২৭ সাল হতে প্রতিষ্ঠানটি হাই মাদ্রাসা হিসাবে প্রথম সরকারীভাবে স্বীকৃতি লাভ করে। পরবর্তীতে সরকার এক অধ্যাদেশ বলে সকল হাই মাদ্রাসাকে ১৯৬২ সাল থেকে হাই স্কুলে রূপান্তরিত করে। ১৯৬২ সন থেকে বিদ্যালয়ে দুইটি বিভাগে লেখাপড়া হয়ে আসছিল। ১৯৬৫ সালে বিজ্ঞান বিভাগ খোলা হয়। ১৯৭৪ সালে কৃষি বিভাগ খোলা হয়। ১৯৮০ সাল থেকে প্রাথমিক বৃত্তি পরীক্ষা কেন্দ্র ও মাধ্যমিক পরীক্ষা কেন্দ্র স্থাপিত হয়। ১৯৯৮ সাল থেকে জুনিয়র বৃত্তি পরীক্ষা কেন্দ্র স্থাপিত হয়। ১৯৯৫ সাল থেকে বাংলাদেশ উন্মুক্ত বিশ্ববিদ্যালয়ের অধীন এস.এস.সি প্রোগ্রামের টিউটরিয়ার কেন্দ্র সহ পরীক্ষা কেন্দ্র চালু করা হয়। ২০০৫ সালে এস.এস.সি ভোকেশনাল এর দুটি ট্রেড চালু করা হয়। শিক্ষক নিয়োগ  জটিলতার কারণে ভোকেশনাল ট্রেড দুটির কার্যক্রম স্থগিত রাখা হয়।
প্রতিষ্ঠার পর হইতে অত্র প্রতিষ্ঠানটি সুনামের সাথে শিক্ষা বিস্তার সুচারুরুপে দায়িত্ব পালন করিয়া আসিতেছে। বর্তমানে এটি একটি সরকারি স্কুল। যাহা এই উপজেলায় একমাত্র সরকারি হাই স্কুল।
বকুল কথা

বকুল কথা জি বাংলায় সম্প্রচারিত একটি জনপ্রিয় টিভি ধারাহিক, যা ২০১৭ সালের ৪ ডিসেম্বর থেকে ২০২০ সালের ১ ফেব্রুয়ারি পর্যন্ত প্রচারিত হয়। এই ধারাবাহিকে অভিনয় করেছেন ঊষসী রায়, হনি বাফানা, উপনীতা ব্যানার্জী, শুভজিৎ কার সহ আরো অনেকে। এই ধারাবাহিকটি মূলত জি সার্থক এর সিন্দুরা বিন্দু ধারাবাহিকের পুনর্নির্মাণ।
বকুল বারাসাতের একটি মেয়ে যে ছেলেদের মত আচরণ করে ।তার দিদি, বর্ষা, যার সাথে নায়ক ঋষির বিয়ে ঠিক হয় । কিন্তু, বর্ষা কুনালের সাথে পালিয়ে যায় ও তাকে বিয়ে করে ।তাই, ঘটনাক্রমে বকুলের সাথে ঋষির বিয়ে হয়। বকুলের ছেলেদের মত আচরণ ঋষির অপছন্দনীয় ছিল । পরবর্তীতে, সকলে বুঝতে পারে যে, বকুলের সহজ সরল মন রয়েছে এবং সে সকলকে মন থেকে ভালবাসে ।এরপর ঋষি হয়ে যায় তার সবচেয়ে প্রিয় বন্ধু ।
একদিন বকুল জানতে পারে, তার বাবা,একজন সৎ পুলিশ অফিসার, যিনি কিছু বছর আগে মারা যান, তাঁকে খুন করা হয়েছিল । এরপর বকুল প্রতিজ্ঞা করে যে, সে তার বাবার খুনিদের খুঁজে বের করে শাস্তি দেবে । এরপর সে পুলিশ হয় এবং প্রধান আসামি রজতভ রক্ষীতকে প্রমাণসহ খুঁজে বের করে শাস্তি দেয় ।
এরপর পুলিশ হিসেবে সে সমাজে শান্তি প্রতিষ্ঠা করার জন্য বিভিন্ন সময়ে বিভিন্ন অপরাধীদের শাস্তি দেয় ।এসকল কাজে ঋষি বকুলের পাশে থাকে।
অন‍্যদিকে, বকুলের বোন, বর্ষা যে শ্বশুর বাড়িতে শান্তিতে থাকতে পারে নি, সে বকুলের সুখের সংসারের কথা জানতে পারে । সে ভাবে এসকল কিছু তার পাওয়া উচিত ছিল ।বকুলের জন্য সে কষ্টের জীবন যাপন করছে। তাই, সে বকুলের ক্ষতি করার চেষ্টা করে ।সে কিছু সন্ত্রাসীদের সাথে বন্ধুত্ব করে যারা বকুলের জন‍্য পাচার চক্রান্তে সফল হচ্ছে না । এসময় বকুলের শ্বশুর খুন হয় ।যাইহোক, ঋষির সাহায্যে এবারেও সে জয়লাভ করে।
বাংলায় এর অধিক জনপ্রিয়তার কারণে, অন্যান্য ভাষায় এর পুনর্নির্মাণ করা হয় ।
•সাথ‍্য - জি তামিল
•সূর্যকন্ঠম - জি তেলুগু
•সাথ এন্না পেনকুট্টি - জি কেরালাম
•মিথুন রাশি - কালার্স কন্নড়
• মিত - জি টিভি
1.http://www.newstechcafe.com/2017/12/bokul-kotha-on-zee-bangla-tv-plot.html#axzz52SrbmNOy
2.http://www.tellychakkar.com/tv/tv-news/wedding-drama-zee-bangla-s-bokul-kotha-180202
মাৎস সেলস

মাৎস ভিলি এলস সেলস (; জন্ম: ২৬ ফেব্রুয়ারি ১৯৯২; মাৎস সেলস নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ফরাসি ক্লাব স্ত্রাসবুর এবং বেলজিয়াম জাতীয় দলের হয়ে গোলরক্ষক হিসেবে খেলেন।
২০০৯ সালে, সেলস বেলজিয়াম অনূর্ধ্ব-১৭ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২১ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
মাৎস ভিলি এলস সেলস ১৯৯২ সালের ২৬শে ফেব্রুয়ারি তারিখে বেলজিয়ামের লিন্টে জন্মগ্রহণ করেছেন এবং সেখানেই তার শৈশব অতিবাহিত করেছেন।
সেলস বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৯ সালে বেলজিয়াম অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৬ বছরে ১৯ ম্যাচে অংশগ্রহণ করেছেন।
২০২১ সালের ৩রা জুন তারিখে, ২৯ বছর, ৩ মাস ও ৮ দিন বয়সে, ডান পায়ে ফুটবল খেলায় পারদর্শী সেলস গ্রিসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৯০তম মিনিটে সিমোন মিনিয়োলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে খেলেছিলেন। ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে সেলস সর্বমোট ১ ম্যাচে অংশগ্রহণ করেছেন।
কুন কাস্টেলস

কুন কাস্টেলস (; জন্ম: ২৫ জুন ১৯৯২) হলেন একজন বেলজীয় পেশাদার ফুটবল খেলোয়াড়। তিনি বর্তমানে জার্মান ক্লাব ভলফসবুর্গ এবং বেলজিয়াম জাতীয় দলের হয়ে গোলরক্ষক হিসেবে খেলেন।
২০০৭ সালে, কাস্টেলস বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
কুন কাস্টেলস ১৯৯২ সালের ২৫শে জুন তারিখে বেলজিয়ামের বনহেইডেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
কাস্টেলস বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৭ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৭ বছরে ৩৭ ম্যাচে অংশগ্রহণ করেছেন।
২০২০ সালের ৮ই সেপ্টেম্বর তারিখে, ২৮ বছর, ২ মাস ও ১৪ দিন বয়সে, বাম পায়ে ফুটবল খেলায় পারদর্শী কাস্টেলস আইসল্যান্ডের বিরুদ্ধে অনুষ্ঠিত ২০২০–২১ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৩ নম্বর জার্সি পরিধান করে খেলেছিলেন। ম্যাচটি বেলজিয়াম ৫–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে কাস্টেলস সর্বমোট ১ ম্যাচে অংশগ্রহণ করেছেন।
সুমিত মালিক

৯ জানুয়ারি ১৯৯৩ সালে কারর গ্রাম, রহতাক জেলা, হরিয়ানা, ভারতে তার জন্ম হয়। তিনি যখন ছোট ছিলেন তখন তার মা মারা যান, তখন তার মাতৃ-পিতামহ এবং পিতামহী তাকে দিল্লীতে তাদের বাড়িতে নিয়ে যান। সেখানে তার মামা ছত্রাসাল স্টেডিয়ামের একজন কুস্তিগির ছিলেন, যার কাছ থেকে তিনি কুস্তিগির হওয়ার অনুপ্রেরণা পান। ১৩ বছর বয়স থেকে তিনি ছত্রাসাল স্টেডিয়ামে প্রশিক্ষণ শুরু করেন।
২০১৭ সালের এশিয়ান কুস্তি চ্যাম্পিয়নশিপে মালিকের প্রথম ম্যাচ ছিল কোয়ার্টার ফাইনাল, যেখানে তিনি জাপানের টাইকি যামামোটোকে ৬-৩ স্কোরে পরাজিত করেন। ৭-২ ব্যবধানে তাজিকিস্তানের ফার্কহোদ আনাকুলভের বিপক্ষে তার পরের ম্যাচে জয়ী হওয়ার পর, তিনি ফাইনালে ইরানের যাদুল্লাহ মোয়েব্বির কাছে ৬-২ ব্যবধানে পরাজিত হন এবং রৌপ্য পদক জিতেছিলেন।
২০১৭ বিশ্ব কুস্তি চ্যাম্পিয়নশিপ অংশগ্রহণ করেন, যেখানে মালিক প্রথম ম্যাচে রাশিয়ার আনজোর খিজরিভর কাছে পরাজিত হন। খিজরিভ চূড়ান্ত পর্যায় না যেতে পারার ফলে, রিপেচেজের মাধ্যমে ফিরে আসার আরেকটি সুযোগ আর হয়নি।
নভেম্বর, ২০১৭ জাতীয় কুস্তি চ্যাম্পিয়নশিপে, ফাইনালে মালিক হিতেনদারকে পরাজিত করে ২০১৭-র জাতীয় কুস্তি চ্যাম্পিয়নশিপ জিতেছিলেন।
২০১৭ সালের কমনওয়েলথ কুস্তি চ্যাম্পিয়নশিপের ফাইনালে মালিক হিতেনদারকে কাছে পরাজিত হন এবং রৌপ্য পদক জিতেছিলেন।
২০১৮ সালের কমনওয়েলথ গেমসে প্রথম ম্যাচে নরডিক ফরম্যাটে মালিক, ক্লডিও কোয়ামেেন মিয়েনিগা (পিএল) আহত হয়ে আর লড়তে না পারলে তিনি জিতে যান। দ্বিতীয় ম্যাচে ৬-৪ ব্যবধানে কানাডার কোরি জারভিসকে পরাজিত করেন এবং পরে তার বিরুধে কোরি জারভিস অভিযোগ করেন যে মালিক তার কান কামড়ে দেন ম্যাচে চলাকালীন, মালিককে শাস্তি দেওয়ার জন্য কোনও পদক্ষেপ নেয়া হয়নি, যদিও পরে মালিক স্বীকার করেন ও বলেন, 'মুরগির তন্দুরি মত স্বাদ ছিল না'। তৃতীয় ম্যাচে ১০-৪ স্কোরের মাধ্যমে পাকিস্তানের তৈয়ব রাজার (পিএল) বিপক্ষে সহজেই জয়লাভ করেন। শেষ ম্যাচে, সিনিভি বোল্টিকের সাথে মালিক ম্যাচের দ্বিতীয় ওয়াকওভার পান যখন সিনিভি বোল্টিক আহত হয়ে আর লড়তে না পারলে তিনি জিতে যান এবং স্বর্ণপদক জিতে নেন।
লরেন্ট সিমান

লরেন্ট ফ্রাঙ্কো সিমান (জন্ম: ৫ আগস্ট ১৯৮৫) হলেন একজ বেলজীয় পেশাদার ফুটবলার, যিনি মেজর লীগ সকারের ক্লাব লস এঞ্জেলেস এফসি এবং বেলজিয়াম জাতীয় দলে একজন রক্ষণভাগের খেলোয়াড় হিসেবে খেলেন।
সিমান শারলোয়া যুব পর্যায়ের হয়ে তার ক্যারিয়ার শুরু করেন এবং ২০০৪ সালের শারলোয়ার প্রথম দলের হয়ে অভিষেক করেন। শারলোয়ার হয়ে তার খেলার ধরন বেলজিয়ামের শীর্ষ ক্লাবগুলোর নজর কাড়ে। ২০০৮ সালের জুন মাসে, সিমান শারলোয়া হতে ক্লুব ব্রুহে স্থানান্তরিত হন। তিনি তখন উক্ত ক্লাবটির সাথে ৩ বছরের চুক্তি করেন। তাকে ২০০৯–১০ মৌসুমে করত্রিকে ধারে প্রেরণ করা হয়। ২০১০ সালের ১৬ই জুন তারিখে, তিনি ৪ বছরের জন্য স্ট্যান্ডার্ড লিয়েহে-এ যোগদান করেন। তিনি উক্ত ক্লাবের প্রথম একাদশের নিয়মিত সদস্য হয়ে উঠেন এবং ক্লাবটিকে ২০১০–১১ মৌসুমের বেলজীয় কাপ জয়লাভ করতে সাহাজ্জ করেন। তিনি উক্ত ক্লাবের হয়ে সর্বমোট ১৯৪টি ম্যাচ খেলেন, যার মধ্যে তিনি ৮টি গোল করেন, তিনি ২০১৫ সালের সাইট শীতে লিয়েহে থেকে চলে যান।
অতঃপর তিনি ২০১৫ সালের ২২শে জানুয়ারি তারিখে, মেজর লীগ সকারের ক্লাব মন্ট্রিল ইমপ্যাক্টের সাথে ৩ বছরের চুক্তি স্বাক্ষর করেন। উক্ত ক্লাবের হয়ে তার প্রথম মৌসুমে, তিনি এমএলএস বছরের সেরা রক্ষণভাগের খেলোয়াড় হন। ২০১৬ সালের জুলাই মাসে, তিনি ২০১৬ এমএলএস অল-স্টার গেমে অন্তর্ভুক্ত হন।
২০১৭ সালের ১২ই ডিসেম্বর তারিখে, সিমান রহিম এডওয়ার্ডস এবং জুকা রাইটালার বিনিময়ে মেজর লীগ সকারের ক্লাব লস এঞ্জেলেস এফসিতে যোগদান করেন।
নাশিক জেলা

নাশিক জেলা ভারতের মহারাষ্ট্র রাজ্যের একটি প্রশাসনিক অঞ্চল। এছাড়াও এই জেলাটি "নাসিক জেলা" নামে পরিচিত। নাশিক শহরটি এই জেলা সদর দপ্তর। নাশিক ভাল ওয়াইন উৎপাদনের জন্য পরিচিত হয়।
নাশিক জেলা মহারাষ্ট্রের তৃতীয় বৃহত্তম জেলা। এই জেলার মোট জনসংখ্যা হল ৬১,০৯,০৫২ জন এবং উত্তর মহারাষ্ট্র অঞ্চলের ১৫,৫৮২ বর্গ কিলোমিটার এলাকা দখল করে জেলাটি। এই জেলার উত্তর দিকে ধুলে জেলা, পূর্বে জলগাঁও জেলা, দক্ষিণ-পূর্ব ঔরঙ্গাবাদ জেলা, দক্ষিণে আহমদনগর জেলা, দক্ষিণ-পশ্চিমে থানে জেলা, পশ্চিমে গুজরাত রাজ্যের ভলসাদ ও নবসারী জেলা এবং উত্তর-পশ্চিমে ডাঙ্গস জেলা অবস্থিত।
জেলা পশ্চিমাঞ্চলীয় অংশ উত্তর-দক্ষিণে প্রসারিত দাক্ষিণাত্যের মালভূমি, যা খুবই উর্বর ও কৃষিকার্যে উপযোগী। জেলার পশ্চিমাঞ্চল কয়েকটি ব্যতিক্রম গ্রামের ছাড়াও পাহাড়ী এবং রেভিন্স দ্বারা বিভক্ত এবং এখানে সহজে চাষাবাদ সম্ভব। পাহাড়ের পশ্চিম ঢালগুলি থেক দমনগঙ্গা নদী সহ বিভিন্ন নদী নির্গত হয়েছে,। যে গুলি এর পর পশ্চিম দিকে প্রবাহিত হয়ে আরব সাগরে পতিত হয়।
দাক্ষিণাত্যের মালভূমির উপর অবস্থিত জেলার বৃহত্তর পূর্ব অংশটি খোলা, উর্বর এবং চাষবাসের জন্য উপযুক্ত। পূর্ব ও পশ্চিমে বিস্তৃত সাতমলা-চাঁদাবাদ পাহাড় মালভূমি অঞ্চলের প্রধান বিভাজক গঠন করে। উপদ্বীপীয় ভারতের বৃহত্তম নদী গোদাবরী এই জেলার জেলার ত্রিম্বকেশ্বর পাহাড়ে উৎপত্তি এবং জেলাটির মাধ্য দিয়ে পূর্ব দিকে প্রবাহিত হয়। সাতমলা-চাঁদাবাদ পাহাড় একটি জলবিভাজিকা গঠন করে, যেমন নদীগুলি গোদাবরী নদীর দক্ষিণে জলনিকাশির কাজ করে। এইগুলির মধ্য কদভ ও দারন নদী উভয়ই অন্তর্ভুক্ত যা গোদাবরী নদীর উপনদী। সাতমলা-চাঁদাবাদ পাহাড়ের উত্তরে গির্না নদী এবং তার উপনদী মোসাম, পূর্ব উপত্যকায় তাপ্তী নদীতে মিলিত হয়।
ত্রিম্বকেশ্বর শিব মন্দির ত্রিম্বকে অবস্থিত, যা বারো জ্যোতিলিঙ্গের মধ্যে একটি, যেখানে মহারাষ্ট্রের ত্রিম্বকেশ্বরে হিন্দু বংশোদ্ভূত নিবন্ধন করা হয়। পবিত্র গোদাবরী নদীর উৎপত্তি ত্রিম্বাকের কাছাকাছি।
২০১১ সালের আদমশুমারি অনুযায়ী, নাশিক জেলার জনসংখ্যা ৬১,০৯,০৫২ জন, যা এল সালভাদর অথবা যুক্তরাষ্ট্রের মিসৌরি রাজ্যের জনসংখ্যা প্রায় সমান। জনসংখ্যার হিসাবে ভারতের ১১ তম স্থান (মোট ৬৪০ টির মধ্যে) পেয়েছে জেলাটি। জেলাটিতে বর্গ কিলোমিটার (১,০২০/বর্গ মাইল) প্রতি ৩৯৩ জন মানুষ বসবাস করেন। এই জেলায় ২০০১-২০১১ এর দশকে জনসংখ্যা বৃদ্ধির হার ছিল ২২.৩৩%। নাশিকের প্রতি ১০০০ জন পুরুষের জন্য ৯৩১ জন নারীর যৌন অনুপাত রয়েছে এবং ৮০.৯৬% এর সাক্ষরতার হার রয়েছে। 
২০০৭ সালের হিসাবে জেলার ৭৫.৬৪% মানুষ শহুরে। 
মারাঠি হল আধিকারিক বা সরকারি এবং মূল কথ্য ভাষা। অহরানী এবং ভিলি জেলার উত্তরে ছোট ছোট অংশগুলিতে বিভিন্ন উপভাষা কথিত হয়। নাশিক, ত্রিম্বকেশ্বর মত ধর্মীয় স্থানগুলিতে প্রাচীন ভারতীয় ভাষা সংস্কৃত কথ্য এবং ব্যাপকভাবে বোঝা যায়।
ক্যারোলিন জোন্স

ক্যারোলিন সু জোন্স (ইংরেজি: Carolyn Sue Jones; ২৮শে এপ্রিল ১৯৩০ - ৩রা আগস্ট ১৯৮৩) ছিলেন একজন মার্কিন অভিনেত্রী। তিনি ১৯৫০-এর দশকের শুরুর দিকে তার কর্মজীবন শুরু করেন এবং এই দশকের শেষের দিকে "দ্য ব্যাচেলর পার্টি" (১৯৫৭) চলচ্চিত্র দিয়ে প্রশংসিত হন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন ও "মারজরি মর্নিংস্টার" (১৯৫৭) চলচ্চিত্রে অভিনয়ের জন্য বর্ষসেরা উদীয়মান তারকা অভিনেত্রী বিভাগে গোল্ডেন গ্লোব পুরস্কার লাভ করেন। এছাড়া তিনি "বার্কস ল" (১৯৬৩) টেলিভিশন ধারাবাহিকে অভিনয়ের জন্য শ্রেষ্ঠ টিভি তারকা বিভাগে গোল্ডেন গ্লোবে মনোনীত হন। ১৯৬৪ থেকে ১৯৬৬ সাল পর্যন্ত তিনি "দ্য অ্যাডামস ফ্যামিলি" টেলিভিশন ধারাবাহিকে মর্টিসিয়া অ্যাডামস চরিত্রে অভিনয় করেন।
জোন্স ১৯৩০ সালের ২৮শে এপ্রিল টেক্সাসের আমারিল্লোতে জন্মগ্রহণ করেন। তার পিতা জুলিয়াস আলফ্রেড জোন্স ছিলেন একজন নাপিত এবং মাতা ক্লোই জিনেট সাউদার্থ ছিলেন গৃহিণী। ১৯৩৪ সালে তার পিতা তাদের পরিবার ত্যাগ করে চলে গেলে ক্যারোলিন ও তার ছোট বোন বেটি রিয়া জোন্স তাদের মায়ের সাথে তার নানার বাড়িতে চলে যান। জোন্স শৈশবে হাপানি রোগে আক্রান্ত ছিলেন, সেজন্য তাকে সেসময়ে অনেক কর্মকাণ্ড থেকে বিরত থাকতে হত। তার এই অবস্থার কারণে তিনি প্রেক্ষাগৃহে যেতে না পারলে তিনি ঘরে বসে হলিউডের ফ্যান ম্যাগাজিনগুলো পড়তেন এবং তার মধ্যে অভিনেত্রী হওয়ার আকাঙ্ক্ষা জন্মে। তিনি সতের বছর বয়সে পাসাডেনা প্লেহাউজে ভর্তি হন। তার নানা চার্লস ডব্লিউ বেকার তার পড়াশোনার খরচ চালাতেন।
মাইকেল আই. ওয়াগ্নার

মাইকেল ওয়াগ্নার (জন্ম: সেপ্টেম্বর ৩০, ১৯৪৭ এবং মৃত্যু: এপ্রিল ২৩,১৯৯২) একজন মার্কিন টেলিভিশন চিত্র লেখক এবং পরিচালক ছিলেন যিনি ১৯৭৫ থেকে ১৯৯২ সালের মাঝে বেশ কিছু টেলিভিশন অনুষ্ঠানে কাজ করেন এবং ১৯৮২ সালে তার অসাধারন ধারাবাহ্যিক নাটক "হিল স্ট্রিট ব্লুজ  "লেখার জন্য "এমি পুরস্কার" পান। তিনি এবিসির  প্রব সিরিজের সহ স্রষ্টা , পরিচালক এবং কয়েকটি পর্ব লিখেছিলেন।  
ওয়াগ্নার একজন সৈনিকের সন্তান ছিলেন। তিনি ওহাইও তে জন্ম নিলেও বেড়ে উঠেছিলেন নিউইয়ার্ক, ইল্লিনিওস, জাপান, জার্মানি, নেব্রাস্কা এবং টেক্সাসের বিমান ঘাটিতে। তিনি টেক্সাসের " রান্দলফ উচ্চ বিদ্যালয়, রান্দলফ বিমান ঘাটি " থেকে শিক্ষা লাভ করেন। তিনি মিসোউরি বিশ্ববিদ্যালয়ে থাকাকালীন ক্যালিফোর্নিয়ায় চলে আসেন এবং লস এঞ্জেলস এ থাকাকালীন বিভিন্ন চাকুরি করার পাশাপাশি তার লেখা স্ক্রিপ্ট আর আকা চিত্র বিক্রি করতেন।
তিনি ১৯৭৫ সালে তার প্রথম টেলিভিশন স্ক্রিপ্ট "দ্যা ব্লু নাইট " নামক অপরাধ ভিত্তিক নাটক লিখেন। তিনি এটি জোসেফ ওয়াম্বাউঘের একই নামের উপন্যাস থেকে সিবিএসর জন্য রুপান্তর করেন। তিনি দ্রুত প্রতিষ্ঠা লাভ করেন চিত্রলেখক হিসেবে- "জিগসাও জন, দ্যা সিক্স মিলিয়ন ডলার ম্যান, ম্যান ফ্রম আটলান্টিস, স্টারস্ক্য ও হুটছ এবং দ্যা রকফর্ড ফাইলস"-এর স্ক্রিপ্ট লিখে।
তিনি ১৯৮২ সালে "হিল স্ট্রিট ব্লুস" ধারাবাহিকের " দ্যা ওয়ার্ল্ড এক্রডিং টু ফ্রিদম" পর্বটি লিখেন এবং তাকে দ্রুত নিয়মিত লেখক হিসিবে সেই সিরিজের জন্য নিযুক্ত করা হয়। তার গল্পে " ক্যাপ্টেন ফ্রিডম" নামে এক রাস্তার ভবঘুরে চরিত্রের পরিচয় করিয়ে দেয়। এই ধারাবাহিকে তার বিখ্যাত লেখা " ফ্রিডম লাস্ট স্ট্যান্ড "-এর জন্য ১৯৮২ সালে এমি পুরস্কার পান পান। অবশ্য সেই মৌসুমে তার ৩টি সহ-স্ক্রিপ্টের জন্য একই ক্যাটাগরিতে তিনি মনোনীত হন। তিনি ৩৫ টি পর্বে সহকারী লেখক হিসেবে হিল স্ট্রিট ব্লু তে পরের দুবছর কাজ করেন এবং দীর্ঘ সময়ের জন্য স্টিভেন বচ্চছ এবং তার বিভিন্ন প্রকল্পে কাজ করেন ।
ওয়াগ্নারলে ১৯৮৭ সালে এ বি সি থেকে নতুন বৈজ্ঞানিক কল্পকাহিনী "প্রব " লিখতে সাহায্য করার জন্য বলা হয়, যা পরিচয় করিয়ে দেয় একজন উজ্জ্বল হৃদয়ের বৈজ্ঞানিক অপরাধের যোদ্ধা অস্টিন জেমস কে। বিখ্যাত বৈজ্ঞানিক কল্পকাহিনী লেখক আইজাক আসিমভ, যার আইডিয়া থেকে সৃষ্টি হইছিল একজন তরুন যে বৈজ্ঞানিক আইডিয়া ব্যবহার করে রহস্য মীমাংসা করে, যা অনেকটা টম সুইফট অথবা  রিক ব্রান্ট চরিত্রের মতন।
ওয়াগ্নার দুই ঘণ্টার একটি পাইলট টিভি চলচ্চিত্র "কম্পিউটার লজিক" লিখেছিলেন যার কারণে তিনি বিশেষ পরিচালক হন। ওই সিরিজ এক মৌসুমের চলেছিল। "পার্কার স্ট্রিভসন" যিনি ওই সিরিজে মুল চরিত্রে কাজ করেন, তিনি তার এক ইন্টারভিউয়ে বলেন যে, তিনি শুধু ওয়াগ্নারের শারীরিক এবং আচরণবিধি অনুসরণ করে তার চরিত্র গঠন করেছিলেন।  সিরিজটি ১৯৮৮ সালের প্রতি বৃহস্পতিবার প্রচারিত হয়েছিল।
এরপর ওয়াগ্নার ""-এর "জিনি রড্ডেনবেরি" ধারাবাহিকের জন্য তিনটি স্ক্রিপ্ট লিখেছিলেন, এবং বিশেষ পরিচালক হিসেবে সিরিজে কাজ করেন। তিনি " স্টিফেন বচ্চছ"-এর " হুপারম্যান" নাটিকে " জন রিট্রার " হিসেবে অভিনয় করেন। ওয়াগ্নার বচ্চছএর অ্যানিমেটেড সিরিজ " ক্যাপিটাল ক্রিট্টারস " লিখতে এবং উন্নত করতে সাহায্য করেন, একই সাথে এনবিসির জন্য " ম্যান ও মেশিন " নাটক লিখতে ও বানাতে পরিচালক হিসেবে কাজ করেছিলেন। 
তিনি ১৯৯২ সালে ব্রেন ক্যান্সারে আগউরা হিলস, ক্যালিফোর্নিয়াতে মারা যান।
রাজা নাইনগোলান

রাজা নাইনগোলান (জন্ম: ৪ মে ১৯৮৮) হলে একজন বেলজীয় পেশাদার ফুটবলার, যিনি সিরি এ-এর ক্লাব রোমা এবং বেলজিয়াম জাতীয় দলে একজন মধ্যমাঠের খেলোয়াড় হিসেবে খেলেন।
তার ডাকনাম হচ্ছে "নিনজা"। তিনি তার ক্যারিয়ারের অধিকাংশ সময় ইতালিতে অতিবাহিত করেছেন, যেখানে তিনি পিয়াচেঞ্জা, কালিয়ারি এবং রোমার মতো ক্লাবের হয়ে খেলেছেন। তিনি এপর্যন্ত প্রায় ২৫০-এর অধিক সিরি এ ম্যাচে উপস্থিতি হয়েছেন।
তিনি প্রায় ৯ বছর ধরে বেলজিয়াম জাতীয় দলের হয়ে খেলেন। এপর্যন্ত তিনি ২৫-এর অধিক ম্যাচে ৬টি গোল করেছেন। তিনি ২০১৬ উয়েফা ইউরোয় বেলজিয়াম দলের একজন সদস্য ছিলেন।
নাইনগোলান ১৯৮৮ সালে বেলজিয়ামের অ্যানটোয়ার্পে জন্মগ্রহণ করেছেন। তার বাবা, লিজি বয়ার্টস ছিলেন একজন বেলজীয় ফ্লেমিশ ব্যক্তি। নাইনগোলান তার ৩ সৎভাই এবং যমজ বোন এবং মারিয়ানুস নাইনগোলানের সাথে তার শৈশব অতিবাহিত করেছেন। তিনি যখন শিশু ছিলেন তখন বাবা তাকে এবং তার মাকে কোনো না দিয়েই চলে যান।
২০১০ সালে, নাইনগোলানের মা মৃত্যুবরণ করেন, এবং তার মায়ের মৃত্যুর পর তিনি তার পিঠে দুইটি ট্যাটু করেন যেখানে তিনি তার মায়ের জন্ম এবং মৃত্যুর তারিখ উল্লেখ করেছেন। তিনি ক্যাথলিক চার্চে তার শৈশবের কিছু অংশ ব্যয় করেছেন। তিনি ওলন্দাজ, ইংরেজি, ইতালীয় এবং ফরাসি ভাষায় অনর্গলভাবে কথা বলতে পারেন।
হাজীগঞ্জ বড় মসজিদ

হাজীগঞ্জ ঐতিহাসিক বড় মসজিদ বা বড় মসজিদ চাঁদপুর জেলার হাজীগঞ্জ উপজেলার হাজীগঞ্জ বাজারের মধ্যবর্তী স্থানে অবস্থিত এই ঐতিহাসিক মসজিদটি।
হাজীগঞ্জ ঐতিহাসিক বড় মসজিদ এর অবস্থান চাঁদপুর জেলার উপজেলার হাজীগঞ্জ বাজারের মধ্যবর্তী স্থানে। এটি হাজীগঞ্জ মৌজায় পড়েছে। এর পাশাপাশি রয়েছে আলীয়া মাদ্রাসা, হাফেজীয়া মাদ্রাসা, ফোরকানীয়া মাদ্রাসা ও ইসলামীয়া পাঠাগার।
প্রায় ১৯৩১ খ্রিঃ নির্মিত হয়েছে এই হাজীগঞ্জ বড় মসজিদটি। এই মসজিদটিকেই চাঁদপুর জেলার সবচেয়ে বড় মসজিদ হিসেবে ধরা হয়। এই মসজিদটির প্রথম উদ্যোক্তা ও প্রতিষ্ঠাতা হাজী আহম্মদ আলী পাটওয়ারী। মসজিদটি তৈরি করার সময় হাজীগঞ্জ বা এর আশাপাশের কোনো এলাকাতে কোনো ইট ভাটা ছিলোনা। তখন মসজিদটির উদ্যোক্তা সেখানে একটি ইট ভাটা তৈরি করেন। তারপর সেখানে ইট তৈরি করে সেই ইট দিয়ে মসজিদটি নির্মাণ করেন। এছাড়াও তিনি মসজিদ নির্মাণের জন্য জাহাজ ভাড়া করে ভারতের কলকাতায় গিয়ে লোহার বীম ও মর্মর পাথর কিনে আনেন। পরবর্তীতে মসজিদটির কাজ ১৯৩৭ খ্রিঃ দিকে শেষ হয় এবং শুক্রবার দিন মসজিদে আজান দেওয়ার মাধ্যমে মসজিদটির উদ্বোধন করা হয়। 
মসজিদটির পাশাপাশি রয়েছে আলীয়া মাদ্রাসা, হাফেজীয়া মাদ্রাসা, ফোরকানীয়া মাদ্রাসা ও ইসলামীয়া পাঠাগার। আলীয়া মাদ্রাসা ছাড়া বাকী মাদ্রাসাগুলো মসজিদ কমিটির তত্ত্বাবধায়নে চলে।
মসজিদটি দুই তলা বিশিষ্ট, ১টি ১২১ ফুট লম্বা মিনার ও ২টি গম্বুজ রয়েছে।
আলমগীরী মসজিদ
মুসা দেম্বেলে

মুসা দেম্বেলে (জন্ম মুসা সিদি ইয়াইয়া দেম্বেলে; ১৬ জুলাই ১৯৮৭) হলেন একজন বেলজীয় পেশাদার ফুটবলার, যিনি প্রিমিয়ার লিগের ক্লাব টটেনহ্যাম হটস্পার এবং বেলজিয়াম জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড়। তিনি টটেনহ্যাম হটস্পারের হয়ে এপর্যন্ত প্রায় ১৫০-এর অধিক ম্যাচ খেলেছেন। তিনি ইউরোপের অন্যতম সেরা বক্স-টু-বক্স মধ্যমাঠের খেলোয়াড় হিসেবে পরিগণিত হন। তার ড্রিবলিং দক্ষতা এবং বল দখলের দক্ষয়া সকলের নজর কাড়ে।
দেম্বেলে বেলজীয় প্রো লিগের ক্লাব জার্মিনাল বিয়ারস্কটের হয়ে খেলার মাধ্যমে তার ক্যারিয়ার শুরু করেন। অতঃপর তিনি নেদারল্যান্ডের এরেডিভিসির ক্লাব উইলেম ২ এবং এজেডের হয়ে খেলেছেন। পরবর্তীতে ২০০৯ সালে, তিনি লিগ ট্রফি এবং ইয়োহান ক্রুইফ শিল্ড জয়লাভ করেন। অতঃপর ২০১০ সালে তিনি প্রিমিয়ার লিগের ক্লাব ফুলহ্যামে যোগদান করেন। এবং পরবর্তীতে ২০১২ সালের আগস্ট মাসে, ১৫ মিলিয়ন ইউরোর বিনিময়ে তিনি টটেনহ্যাম হটস্পারের সাথে একটি চুক্তি স্বাক্ষর করেন। ২০১২ সালে, "দ্য গার্ডিয়ান" দ্বারা প্রকাশিত "বর্তমানের সেরা ১০০ ফুটবলার"-এর তালিকায় তিনি ৯১তম স্থান দখল করেন।
ইউরি তিলেমান্স

ইউরি মারিওন আ. তিলেমান্স (; জন্ম: ৭ মে ১৯৯৭; ইউরি তিলেমান্স নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব লেস্টার সিটি এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০১২ সালে, তিলেমান্স বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৬ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৫২ ম্যাচে ৫টি গোল করেছেন।
ইউরি মারিওন আ. তিলেমান্স ১৯৯৭ সালের ৭ই মে তারিখে বেলজিয়ামের সিন্ট-পিটার্স লেউতে জন্মগ্রহণ করেছেন এবং সেখানেই তার শৈশব অতিবাহিত করেছেন।
তিলেমান্স বেলজিয়াম অনূর্ধ্ব-১৫, বেলজিয়াম অনূর্ধ্ব-১৬ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১২ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৫ বছরে ২৮ ম্যাচে অংশগ্রহণ করে ১৬টি গোল করেছেন।
২০১৬ সালের ৯ই নভেম্বর তারিখে, ১৯ বছর, ৬ মাস ও ২ দিন বয়সে, ডান পায়ে ফুটবল খেলায় পারদর্শী তিলেমান্স নেদারল্যান্ডসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৪তম মিনিটে মধ্যমাঠের খেলোয়াড় স্টেভেন ডেফুরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৮ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে তিলেমান্স সর্বমোট ২ ম্যাচে অংশগ্রহণ করেছেন।
লেয়ান্ডার ডেন্ডনকার

লেয়ান্ডার ডেন্ডনকার (; জন্ম: ১৫ এপ্রিল ১৯৯৫) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব উলভারহ্যাম্পটন এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।
২০১০ সালে, ডেন্ডনকার বেলজিয়াম অনূর্ধ্ব-১৬ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৫ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ২৯ ম্যাচে ১টি গোল করেছেন।
লেয়ান্ডার ডেন্ডনকার ১৯৯৫ সালের ১৫ই এপ্রিল তারিখে বেলজিয়ামের পাসেনডালেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ডেন্ডনকার বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১০ সালে বেলজিয়াম অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৬ বছরে ৩২ ম্যাচে অংশগ্রহণ করে ৫টি গোল করেছেন।
২০১৫ সালের ৭ই জুন তারিখে, ২০ বছর, ১ মাস ও ২৩ দিন বয়সে, ডান পায়ে ফুটবল খেলায় পারদর্শী ডেন্ডনকার ফ্রান্সের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৫তম মিনিটে রক্ষণভাগের খেলোয়াড় জেসন ডেনায়েরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি বেলজিয়াম ৪–৩ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে ডেন্ডনকার সর্বমোট ১ ম্যাচে অংশগ্রহণ করেছেন।
অ্যান্থনি লিম্বোম্বে

অ্যান্থনি 'টনি' লিম্বোম্বে (জন্ম: ১৫ জুলাই ১৯৯৪) হলেন একজন বেলজীয় পেশাদার ফুটবলার, যিনি ক্লাব ব্রুজ এবং বেলজিয়াম জাতীয় দলের হয়ে একজন উইঙ্গার অথবা একজন আক্রমণভাগের খেলোয়াড় হিসেবে খেলে থাকেন।
লিম্বোম্বের বড় ভাই স্টালোনে লিম্বোম্বেও একজন পেশাদার ফুটবলার এবং তিনি আন্টোয়ার্প এফসির হয়ে একজন সৃজনশীল উইঙ্গার হিসেবে খেলেন।
রেসিং শেঙ্ক
এনইসি
বহেড়া

বহেড়া (বৈজ্ঞানিক নাম: "Terminalia bellirica") (ইংরেজি: bahera or beleric or bastard myrobalan) বা বিভীতকী "Combretaceae" পরিবারের Terminalia গণের একটি বৃক্ষ।
বহেড়া গাছ উচ্চতায় ৬০-১০০ ফুট পর্যন্ত লম্বা হয় অর্থাৎ খুবই বড় গাছ। গাছের গুড়িও অনেক লম্বা। শীত কালে এর ফল পুষ্ট হয়, তারপর নিজ থেকেই গাছ থেকে খসে পড়ে।
এ গাছের ফল দু’রকমের হয়-এক প্রকার গোল, আরেকটি ডিম্বাকৃতির। এর ফল ও ফলের শাঁস ঔষধ হিসেবে ব্যবহৃত হয়। ভারতীয় উপমহাদেশের লোধা আদিবাসী সম্প্রদায়ের লোকেরা তাদের মনের প্রফুল্লতা আনার জন্য এই ফলের শাঁস খায়।
বাংলাদেশের প্রায় সব অঞ্চলেই বহেড়া গাছ জন্মে। যেমন ভাওায়ালের অঞ্চল মধুপুর গড়, গাজীপুর, বগুড়া, দিনাজপুর, রামগড়, কুমিল্লা, ব্রাহ্মণবাড়িয়া এবং ভারতের ছোটনাগপুর, বিহার, হিমাচল প্রদেশ ও মধ্যপ্রদেশে প্রধানত এ গাছ বেশি দেখা যায়। পশ্চিমবঙ্গের বীরভুম, বাঁকুড়া ও বর্ধমানের শালবনেও এ গাছ প্রচুর জন্মে। উত্তোলণের সময়: শীতের প্রাক্কালে ফল সংগ্রহ করা হয়।
আবাদী/অনাবাদী/বনজ: এই গাছটি সাধারনতঃ বনজ জাতীয় গাছ।
গ্রীষ্মকালে এই গাছে ফুল আসে। তারপর হয় ফল। সেই ফল পুষ্ট হয় শীতের প্রাক্কালে। তারপর আপনা আপনি ঝরে পড়ে। এই গাছ রোপনের দরকার হয়না। পতিত জমির ধারে, জমির আইলে এটি আপনা আপনি জন্মে।
মোহাম্মদ আব্দুল হক (অনু)

মোহাম্মদ আব্দুল হক (অনু) (১৫ ফেব্রুয়ারি ১৯৭৫) বাংলাদেশের একজন সাংবাদিক। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৬ পেয়েছেন। 
আব্দুল হক (অনু)’র জন্ম ১৯৭৫ সালের ১৫ ফেব্রুয়ারি ঢাকার জেলার লালবাগে। তার বাবার নাম মোহাম্মদ আব্দুল হাই এবং মায়ের নাম সাবেরা খাতুন। তার এক ভাই এবং এক বোন।
ওয়েস্ট অ্যান্ড হাই স্কুল থেকে ১৯৯১ সালে এসএসসি, ১৯৯৩ সালে ঢাকার রাইফেলস পাবলিক স্কুল অ্যান্ড কলেজ থেকে এইচএসসি পাশ করেন অনু। পরবর্তীতে শান্ত-মারিয়াম ইউনিভার্সিটি অব ক্রিয়েটিভ টেকনোলজি থেকে স্নাতক ও স্নাতকোত্তর সম্পন্ন করেন তিনি। এছাড়া তিনি ঢাকা ইন্টারন্যাশনাল ইউনিভার্সিটি থেকে হিউম্যান রাইটস অ্যান্ড লিগ্যাল এইড বিষয়ে ডিপ্লোমা ডিগ্রি অর্জন করেন।
১৯৯২ সালে ১৩ জুলাই থেকে বাংলা ভাষায় সর্বাধিক প্রচারিত তথ্য প্রযুক্তি ম্যাগাজিন কমপিউটার জগৎ এ কাজ শুরু করেন অনু। বর্তমানে এ পত্রিকায় নির্বাহী সম্পাদক হিসেবে দায়িত্ব পালন করছেন তিনি। 
অনু তথ্যপ্রযুক্তি সাংবাদিকদের সংগঠন বাংলাদেশ আইসিটি জার্নালিস্ট ফোরামের (বিআইজেএফ) প্রতিষ্ঠাতা সদস্য এবং নির্বাচিত সভাপতি হিসেবে দায়িত্ব পালন করেছেন। এছাড়া তিনি বাংলাদেশ ইন্টারনেট গভর্নেন্স ফোরামের মহাসচিব হিসেবেও দায়িত্ব পালন করছেন।
অনু’র স্ত্রীর নাম সায়মা ইসরাইল হক। এ দম্পতির একমাত্র সন্তান জারতাজ হক সিমরা।
কমপিউটার জগৎ

কমপিউটার জগৎ বাংলাদেশ থেকে প্রকাশিত একটি তথ্যপ্রযুক্তি বিষয়ক ম্যাগাজিন। এটি ১৯৯১ সাল থেকে নিয়মিত প্রকাশিত হচ্ছে। এটি বাংলাদেশের প্রথম তথ্য ও যোগাযোগ প্রযুক্তি ভিত্তিক ম্যাগাজিন যার প্রতিষ্ঠাতা অধ্যাপক আব্দুল কাদের। "কমপিউটার জগৎ" কর্তৃপক্ষ ২০১৫ সালে বার্ষিক ই-বাণিজ্য মেলার আয়োজন করেছিল।
১৯৯১ সালের মে মাসের প্রথম দিনে কমপিউটার জগৎ-এর প্রথম সংখ্যাটি প্রকাশিত হয়। তথ্যপ্রযুক্তি বিষয়ের ওপর বাংলাদেশের প্রথম বাংলা সাময়কী হিসেবে এই পত্রিকাটি আত্মপ্রকাশ করে। কমপিউটার জগৎ-এর সূচনাসংখ্যার প্রতিপাদ্য ছিল: "জনগণের হাতে কমপিউটার চাই"। ২০০৩ সাল থেকে পত্রিকাটির প্রতিষ্ঠাতা আবদুল কাদেরের অবর্তমানে কার্যত নাজমা কাদের কমপিউটার জগৎ-এর হাল ধরেন।
বাংলাদেশের আইসিটি সেক্টরের উন্নয়নের লক্ষ্যে ২০১৪ সালের ২৪ আগস্টে বাংলাদেশ কম্পিউটার সোসাইটি (বিসিএস) এবং মাসিক কমপিউটার জগৎ একত্রে কাজ করার সিদ্ধান্ত নেয়।
অনন্যা (ম্যাগাজিন)

অনন্যা বাংলাদেশের একটি নারী বিষয়ক মাসিক ম্যাগাজিন। এটি ১৯৮৭ সাল থেকে নিয়মিত প্রকাশিত হচ্ছে। এ ম্যাগাজিনের পক্ষ থেকে বাংলাদেশে সামাজিক ভাবে বিভিন্ন সফল নারীদের ১৯৯৩ সাল অনন্যা শীর্ষ দশ পুরস্কার শীর্ষক বার্ষিক পুরস্কার দেওয়া হয়।
১৯৯৩ সাল থেকে বিভিন্ন ক্ষেত্রে সফল নারীদের অনন্যা শীর্ষ দশ পুরস্কার দিচ্ছে এ ম্যাগাজিনটি।
ধর্মে আছো জিরাফেও আছো

ধর্মে আছো জিরাফেও আছো ভারতীয় বাঙালি কবি শক্তি চট্টোপাধ্যায় রচিত কাব্যগ্রন্থ, যেটি ১৯৬৫ সালে ১৯৬৫ সালের অক্টোবরে (আশ্বিন ১৩৭২ বঙ্গাব্দ) বীক্ষণ প্রকাশ ভবন কর্তৃক প্রকাশিত হয়। কাব্যগ্রন্থের প্রচ্ছদ অঙ্কণ করেছেন নিতাই ঘোষ। শক্তি কাব্যগ্রন্থটি উৎসর্গ করেছেন 'আধুনিক কবিতার দুর্বোধ্য পাঠকের হাতে'।
শক্তি চট্টোপাধ্যায় এই কাব্যগ্রন্থ রচনার প্রসঙ্গে বলেছেন, তিনি এতে সচেতনভাবে রবীন্দ্রনাথের ভাষাভঙ্গিতে রচনার চেষ্টা চালিয়েছেন।
এই কাব্যগ্রন্থে সর্বমোট ৮৫ টি কবিতা সংকলিত হয়েছে।
দেদ্রিক বোয়াতা

দেদ্রিক অঙ্গা বোয়াতা (, ; জন্ম: ২৮ নভেম্বর ১৯৯০; দেদ্রিক বোয়াতা নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজীয় ক্লাব ব্রুজ এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০০৮ সালে, বোয়াতা বেলজিয়াম অনূর্ধ্ব-১৯ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৩১ ম্যাচে অংশগ্রহণ করেছেন।
দেদ্রিক অঙ্গা বোয়াতা ১৯৯০ সালের ২৮শে নভেম্বর তারিখে বেলজিয়ামের উকলে জন্মগ্রহণ করেছেন এবং সেখানেই তার শৈশব অতিবাহিত করেছেন।
তিনি তার স্থানীয় ক্লাব ব্রাসেলসের যুব পর্যায়ে খেলার মাধ্যমে ফুটবলে তার খেলোয়াড়ী জীবন শুরু করেন। অতঃপর তিনি ২০০৬ সালে, ম্যানচেস্টার সিটিতে যোগদান করেন। তিনি ২০০৮ সালে, এফএ কাপজয়ী ম্যানচেস্টার সিটি দলের একজন সদস্য ছিলেন। তিনি ফাইনালে চেলসির বিপক্ষে উভয় লেগে খেলেছেন। ২০০৯ সালের এপ্রিল মাসে, তিনি ম্যানচেস্টার সিটি অ্যাকাডেমির মাসের সেরা খেলোয়াড় নির্বাচিত হয়েছেন। ২০০৯–১০ মৌসুমে, ম্যানচেস্টার সিটির যুব দল হতে প্রধান দলে স্থান পাওয়া ৭ অ্যাকাডেমি খেলোয়াড়ের মধ্যে তিনি একজন ছিলেন।
বোয়াতা বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৮ সালে বেলজিয়াম অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৫ বছরে ২৩ ম্যাচে অংশগ্রহণ করে ২টি গোল করেছেন।
২০১০ সালের ১২ই অক্টোবর তারিখে, ১৯ বছর, ১০ মাস ও ১৪ দিন বয়সে, ডান পায়ে ফুটবল খেলায় পারদর্শী বোয়াতা অস্ট্রিয়ার বিরুদ্ধে অনুষ্ঠিত উয়েফা ইউরো ২০১২ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় টবি আল্ডারওয়েরেল্টের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ৪–৪ গোলে ড্র হয়েছিল। বেলজিয়ামের হয়ে অভিষেকের বছরে বোয়াতা সর্বমোট ১ ম্যাচে অংশগ্রহণ করেছেন।
কেভিন মিরায়াস

কেভিন আন্তোনিও জোয়েল গিসলাইন মিরায়াস ই কাস্তিয়ো (জন্ম: ৫ অক্টোবর ১৯৮৭), সাধারণভাবে কেভিন মিরায়াস (), হলেন একজন বেলজীয় পেশাদার ফুটবলার, যিনি এভার্টন হতে অলিম্পিয়াকোস ধারে এবং বেলজিয়াম জাতীয় দলের হয়ে একজন উইঙ্গার হিসেবে খেলেন।
মিরায়াস লিগ ১-এর ক্লাব লিলির হয়ে ২০০৪ সালে তার পেশাদার ক্যারিয়ার শুরু করেন। অতঃপর ২০১০ সালে গ্রিক ক্লাব অলিম্পিয়াকোসের হয়ে খেলার পুর্বে তিনি সেইন্ট-ইতিয়েনের হয়ে খেলেন। তিনি অলিম্পিয়াকোসের হয়ে খেলার সময় সফলতার মুখ দেখেন, উক্ত ক্লাবের হয়ে তিনি ৫২ ম্যাচে ৩৪টি গোল করেছেন। তিনি অলিম্পিয়াকোসের হয়ে দ্বিতীয় মৌসুমে তিনি ২৫ ম্যাচে ২০টি গোল করে সর্বোচ্চ গোলদাতার পুরস্কার পান। তার অসাধারণ খেলা প্রিমিয়ার লিগের ক্লাব এভার্টনের নজর কাড়ে। এর ফলে ২০১২ সালে গ্রীষ্মে তিনি ৬ মিলিয়ন ইউরোর বিনিময়ে এভার্টনের সাথে একটি চুক্তি স্বাক্ষর করেন।
মিরায়াস ২০০৭ সালে বেলজিয়ামের জ্যেষ্ঠ দলের হয়ে আন্তর্জাতিক পর্যায়ে অভিষেক করেন। তিনি এপর্যন্ত বেলজিয়ামের হয়ে ৫০-এর অধিক ম্যাচ খেলেছেন। তিনি বেলজিয়ামের বেশ কয়েকটি যুব পর্যায়ে বেলজিয়াবের প্রতিনিধিত্ব করেছেন। তিনি ২০০৮ গ্রীষ্মকালীন অলিম্পিক এবং ২০১৪ ফিফা বিশ্বকাপের মতো প্রতিযোগিতায় বেলজিয়ামের হয়ে খেলছেন।
তোরগান আজার

তোরগান গানায়েল ফ্রঁসি আজার (, ; জন্ম: ২৯ মার্চ ১৯৯৩; তোরগান আজার নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে জার্মান ক্লাব বরুসিয়া ডর্টমুন্ড এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।
২০০৮ সালে, আজার বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৩ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৪৫ ম্যাচে ৯টি গোল করেছেন।
তোরগান গানায়েল ফ্রঁসি আজার ১৯৯৩ সালের ২৯শে মার্চ তারিখে বেলজিয়ামের লা লুভিয়েরে জন্মগ্রহণ করেছেন এবং সেখানেই তার শৈশব অতিবাহিত করেছেন।
আজার বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৮ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৭ বছরে ৬১ ম্যাচে অংশগ্রহণ করে ১৬টি গোল করেছেন।
২০১৩ সালের ২৯শে মে তারিখে, ২০ বছর ও ২ মাস বয়সে, ডান পায়ে ফুটবল খেলায় পারদর্শী আজার মার্কিন যুক্তরাষ্ট্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৪তম মিনিটে আক্রমণভাগের খেলোয়াড় রোমেলু লুকাকুর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি বেলজিয়াম ৪–২ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে আজার সর্বমোট ১ ম্যাচে অংশগ্রহণ করেছেন।
ডিভোক ওরিগি

ডিভোক ওকোথ ওরিগি ( ; জন্ম: ১৮ এপ্রিল ১৯৯৫) হলেন একজন বেলজীয় পেশাদার ফুটবলার, যিনি সেরিয়ে আ ক্লাব এসি মিলান এবং বেলজিয়াম জাতীয় দলে একজন আক্রমণভাগের খেলোয়াড় হিসেবে খেলেন। তিনি হচ্ছেন সাবেক কেনিয় ফুটবলার মাইক ওরিগির পুত্র।
ওরিগি ২০১৩ সালে, লিলির হয়ে খেলার মাধ্যমে তার পেশাদার ক্যারিয়ার শুরু করেন। এর প্রায় দেড় বছর পর, তিনি ১০ মিলিয়ন ইউরোর বিনিময়ে প্রিমিয়ার লিগের ক্লাব লিভারপুলে যোগদান করেন। পরবর্তীতে ২০১৪–১৫ মৌসুমে তিনি পুনরায় লিলিতে ধারে খেলতে আসেন।
ওরিগি ২০১৪ সালে বেলজিয়াম জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি ২০১৪ ফিফা বিশ্বকাপের কোয়ার্টার-ফাইনালে পৌঁছানো বেলজিয়াম দলের সদস্য ছিলেন। তিনি হচ্ছেন ফিফা বিশ্বকাপের ইতিহাসে সর্বকনিষ্ঠ বেলজীয় গোলদাতা।
শক্তি চট্টোপাধ্যায়ের গ্রন্থতালিকা

বাংলা ভাষার সাহিত্যিক শক্তি চট্টোপাধ্যায় (১৯৩৪-১৯৯৫) কাব্য, ছড়া, উপন্যাস, কিশোরসাহিত্য, সমালোচনা, অনুবাদ ইত্যাদি বিষয়ে প্রায় পঞ্চাষের অধিক বই রচনা করেছেন, যেগুলোর বেশিরভাগই তার জীবদ্দশায় এবং কয়েকটি মৃত্যুর পর প্রকাশিত হয়েছে। সম্পূর্ণ (আংশিক অসম্পূর্ণ হতে পারে) তালিকা নিচে দেয়া হলঃ
শক্তি চট্টোপাধ্যায় চল্লিশের অধিক কাব্যগ্রন্থ রচনা করেছেন। ১৯৮৩ সালে, "যেতে পারি কিন্তু কেন যাবো" (১৯৮২) কাব্যগ্রন্থের জন্য তিনি সাহিত্য অকাদেমি পুরস্কার লাভ করেন।
সেলেস্ট হোম

সেলেস্ট হোম (; ২৯শে এপ্রিল ১৯১৭ - ১৫ই জুলাই ২০১২) হলেন একজন মার্কিন অভিনেত্রী ও গায়িকা। অভিনয়ের স্বীকৃতি হিসেবে তিনি একটি একাডেমি পুরস্কার ও একটি গোল্ডেন গ্লোব পুরস্কার অর্জন করেছেন। এছাড়া তিনি আমেরিকান থিয়েটার হল অব ফেমে ভূষিত হয়েছেন।
১৯৩৭ সালে "হ্যামলেট" মঞ্চনাটক দিয়ে তার কর্মজীবন শুরু হয়। তার অভিনীত প্রথম চলচ্চিত্র "থ্রি লিটল গার্লস ইন ব্লু" (১৯৪৬)। পরের বছর "জেন্টলম্যান্‌স অ্যাগ্রিমেন্ট" (১৯৪৭) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। পরবর্তীকালে তিনি "কাম টু দ্য স্টেবল" (১৯৪৯) ও "অল অ্যাবাউট ইভ" (১৯৫০) চলচ্চিত্রের অভিনয়ের জন্য আরও দুটি একাডেমি পুরস্কারের মনোনয়ন লাভ করেন। টেলিভিশনে তিনি "ব্যাকস্টেয়ার্স অ্যাট দ্য হোয়াইট হাউজ" নাটকে অভিনয়ের জন্য সীমিত ধারাবাহিকে শ্রেষ্ঠ পার্শ্ব অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন।
সেলেস্ট হোম ১৯১৭ সালের ২৯শে এপ্রিল নিউ ইয়র্ক অঙ্গরাজ্যের ম্যানহাটনে জন্মগ্রহণ করেন এবং বেড়ে ওঠেন। সেলেস্ট তার পিতামাতার একমাত্র সন্তান ছিলেন। তার মাতা জিন পার্ক একজন মার্কিন পোট্রেট শিল্পী ও লেখক। তার পিতা থিওডর হোম একজন নরওয়েজীয় ব্যবসায়ী ছিলেন, যার কোম্পানি লন্ডনের লয়েডসকে নৌ সামগ্রী সরবরাহ করতেন। তার পিতামাতার পেশার কারণে তিনি কৈশোরে প্রায়ই বিভিন্ন স্থানে ভ্রমণ করতেন এবং নেদারল্যান্ডস, ফ্রান্স ও মার্কিন যুক্তরাষ্ট্রের বিভিন্ন বিদ্যালয়ে পড়াশোনা করেন। তিনি শিকাগোর ইউনিভার্সিটি স্কুল ফর গার্লসে তার মাধ্যমিক শিক্ষা শুরু করেন এবং পরে ফ্রান্সিস ডাব্লিউ. পার্কার স্কুলে স্থানান্তরিত হন। পার্কার স্কুলে তিনি অসংখ্য বিদ্যালয়ের মঞ্চনাটকে অভিনয় করেন এবং ১৯৩৫ সালে সেখান থেকে পাস করেন। তিনি এরপর শিকাগো বিশ্ববিদ্যালয়ে নাট্যকলায় ভর্তি হন এবং ১৯৩০-এর দশকের শেষভাগে মঞ্চ অভিনেত্রী হিসেবে পরিণত হন।
মিশি বাতশুয়ায়ি

মিশি বাতশুয়ায়ি-আটুঙ্গা (; জন্ম: ২ অক্টোবর ১৯৯৩; মিশি বাতশুয়ায়ি নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব চেলসি এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
তিনি ২০১১ সালে স্ট্যান্ডার্ড লিয়েজের হয়ে খেলার মাধ্যমে তার পেশাদার ক্যারিয়ার শুরু করেন। উক্ত ক্লাবের হয়ে সকল প্রতিযোগিতা মিলিয়ে তিনি ১২০ ম্যাচে ৪৪টি গোল করেছেন। ২০১৩–১৪ মৌসুমে, তিনি ২১টি গোল করে উক্ত মৌসুমের দ্বিতীয় সর্বোচ্চ গোলদাতায় পরিণত হন, এবং এর ফলে তিনি ইবোনি শ্যু পুরস্কার জয়লাভ করেন। পরবর্তীতে তিনি ফরাসি ক্লাব মার্সেইয়ে ৪.৫ মিলিয়ন ইউরোর বিনিময়ে যোগদান করেন। তিনি মার্সেইকে ২০১৬ সালের কুপ দে ফ্রান্সের ফাইনালে পৌঁছাতে সাহায্য করেছেন। ২০১৬ সালের জুলাই মাসে, চেলসি তাকে ৩৩ মিলিয়ন ইউরোর বিনিময়ে স্বাক্ষর করে, এবং ২০১৬–১৭ মৌসুমে, তিনি ক্লাবকে লিগ ট্রফি জয়লাভ করতে সাহায্য করেন।
২০১২ সালে, বাতশুয়ায়ি বেলজিয়াম অনূর্ধ্ব-২১ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৫ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৪৫ ম্যাচে ২৫টি গোল করেছেন।
মিশি বাতশুয়ায়ি-আটুঙ্গা ১৯৯৩ সালের ২রা অক্টোবর তারিখে বেলজিয়ামের ব্রাসেলসে জন্মগ্রহণ করেছেন এবং সেখানেই তার শৈশব অতিবাহিত করেছেন।
বাতশুয়ায়ি বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১২ সালে বেলজিয়াম অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৩ বছরে ১৩ ম্যাচে অংশগ্রহণ করে ৭টি গোল করেছেন।
২০১৫ সালের ২৮শে মার্চ তারিখে, ২১ বছর, ৫ মাস ও ২৬ দিন বয়সে, ডান পায়ে ফুটবল খেলায় পারদর্শী বাতশুয়ায়ি সাইপ্রাসের বিরুদ্ধে অনুষ্ঠিত উয়েফা ইউরো ২০১৬ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৭৭তম মিনিটে আক্রমণভাগের খেলোয়াড় খ্রিস্টিয়ান বেন্টেকের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২০ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি বেলজিয়াম ৫–০ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে বাতশুয়ায়ি সর্বমোট ২ ম্যাচে ২টি গোল করেছেন।
বাতশুয়ায়ির ডাক নাম হচ্ছে "ব্যাটসম্যান", জনপ্রিয় সুপারহিরো ব্যাটম্যান থেকে তার এই নামকরণ করা হয়েছে। তার ছোট ভাই আরন লেয়া ইসেকা একই অবস্থানে খেলে থাকেন, যিনি আন্ডারলেখট হতে মার্সেইয়ে ধারে এসেছিলেন। এর প্রায় এক মাস পূর্বে বাতশুয়ায়ি মার্সেই হতে স্থানান্তরিত হয়েছিলেন।
চার্লি চ্যাপলিন (দ্ব্যর্থতা নিরসন)

চার্লি চ্যাপলিন ছিলেন একজন ইংরেজ কৌতুক অভিনেতা।
চার্লস বা চার্লি চ্যাপলিন এর নামে আছে:
পূজা ধান্ডা

পূজা ধান্ডা(), (জন্ম ১৯৯৪ সালের ১ জানুয়ারী) একজন ভারতীয় মহিলা ফ্রিস্টাইল কুস্তিগির। যিনি ২০১০ সালের গ্রীষ্ম যুব অলিম্পিকে এবং ২০১৮ সালে কমনওয়েলথ গেমসে রৌপ্য পদক জিতেছেন।
কুস্তিগির পূজা ধান্ডাকে প্রাথমিকভাবে ব্লকবাস্টার 'দাঙ্গাল' (চলচ্চিত্র) তে ববিতা কুমারী ফোগাটের ভূমিকায় অভিনয় করার জন্য নির্বাচিত করা হয়েছিল, যা তিনি নিজের চোট আঘাতের কারণে অভিনয় করতে পারেনি এবং পরবর্তী কালে তিনি বাস্তব জীবনে, জাতীয় চ্যাম্পিয়নশিপে ববিতার বোন, গীতা ফোগাটকে পরাজিত করেন।
পূজা ধান্ডা হরিয়ানার হিসার জেলার বুদানা গ্রামের হিন্দু জাট পরিবারে জন্মগ্রহণ করেন।। পূজা মাহাবের স্টেডিয়ামে জুডো খেলোয়াড় হিসেবে শুরু করেন কিন্তু ২০০৯ সালে কুস্তিতে চলে যান। ২০১৩ সালে জাতীয় চ্যাম্পিয়নশিপে আত্মপ্রকাশের পর তিনি ফাইনালে ববিতা ফোগ্যাটকে পরাজিত করেন এবং ২০১৭ সালের মধ্যে চারটি চারটি জাতীয় চ্যাম্পিয়নশিপ জিতে নেন। প্রো রেসলিং লিগে, তিনি বিশ্ব ও অলিম্পিক চ্যাম্পিয়ন যুক্তরাষ্ট্রের হেলেন মারুলিসকে দুই দুইবার হারিয়ে দেন, বিশ্ব চ্যাম্পিয়নশিপের রৌপ্য পদক এবং অলিম্পিকের ব্রোঞ্জ মেডেলিস্ট নাইজেরিয়ার ওডুনায় অ্যাডেকুওরোয়কে এবং বিশ্ব চ্যাম্পিয়নশিপ রৌপ্য পদক বিজয়ী মারওয়া আমরিকে হারান।
২০১০ সালে, সিঙ্গাপুরে গ্রীষ্মকালীন যুব অলিম্পিকে মেয়েদের ফ্রিস্টাইল ৬০ কেজি ইভেন্টে পূজা রৌপ্য পদক জিতেছেন, ফাইনালে মঙ্গোলিয়ার বাটারজরিজিন্যাল বাটেতসেতগেগকে হারিয়ে।
২০১৫ সালের নভেম্বরে, লখনৌয়ের একটি প্রশিক্ষণ ক্যাম্পে পূজা এক অনুশীলন সেশনের সময় অ্যান্টিওরির ক্রুসিট লিগমেন্ট (এসিএল) ছিঁড়েছিলেন। অস্ত্রোপচারের ভয়ে তার মন দিশেহারা হয়ে পড়েছিল কারণ সে এখনও পর্যন্ত তার তেমন নাম হয়নি। তবে, তার পিতা-মাতা তাকে ম্যাটে ফিরে আসার জন্য অনুপ্রেরণা দেন এবং একটি দীর্ঘস্থায়ী পুনর্বাসনের সময় বেরিয়ে আসতে সাহায্য করেন। পূজার সমস্যা জটিল হয়ে ওঠে কারণ সে হিসার জেলায় একটিও ফিজিওথেরাপিস্ট খুঁজে পাচ্ছছিলেন না, দিল্লীতেও তেমন পাওয়া যাইনি। পর পর দুবার সার্জারি করার পর, পূজা পুরোপুরি সুস্ত হয়ে ওঠেন। তিনি আবার দুইটি ম্যাচ জিতেছিলেন এবং ফিরে আসার জন্য খুব খুশি হন। তিনি ২০১৭ সালে, জাতীয় চ্যাম্পিয়ন হওয়ার পাশাপাশি কমনওয়েলথ গেমসের জন্য নির্বাচিত হন।
২০১৮ প্রো রেসলিং লিগ (পিডব্লিউএল), (সিজেন ২), দুই সপ্তাহের প্রতিজগিতায়, ২০১৮ চ্যাম্পিয়ন পাঞ্জাব রাজ্যের জন্য ৫৭ কিলোগ্রামের শ্রেণিতে পূজা প্রতিদ্বন্দ্বিতা করেন, তিনি বিশ্ব ও অলিম্পিক চ্যাম্পিয়ন হেলেন মারুলিসকে দুইবার পরাজিত করেন যার মধ্যে চূড়ান্ত ফাইনালের জয়। তিনি বিশ্ব চ্যাম্পিয়নশিপের রৌপ্য পদক এবং অলিম্পিকের ব্রোঞ্জ মেডেলিস্ট ওডুনায় অ্যাডেকুওরোয়, নাইজেরিয়ার (৫৮ কেজি) এবং তিউনিসিয়ায় (৫৫ কিলোগ্রাম) বিশ্ব চ্যাম্পিয়নশিপ রৌপ্য মেডেলিস্ট মারওয়া আম্রিকেও হারান। এই চিত্তাকর্ষক বিজয় অর্জনের পর, এরপর, পূজা, কমনওয়েলথ এবং এশিয়ান গেমসের স্কোয়াডে একটি পদক প্রত্যাশা হিসেবে বিবেচিত হন।
২০১৮ সালের কমনওয়েলথ গেমসে পূজা রৌপ্য পদক জিতেছেন। ক্যারিয়ার স্পোর্টস এরিনার মহিলাদের ৫৭ কেজি ফ্রিস্টাইলের কুস্তিতে ফাইনালে নাইজেরিয়ার ওদুনয়ো অ্যাডুকুওরোয়ে কাছে ৭-৫ এ হেরে যান।
মিশেল ফাইফার

মিশেল মারি ফাইফার (ইংরেজি: Michelle Marie Pfeiffer; জন্ম: ২৯শে এপ্রিল ১৯৫৮) হলেন একজন মার্কিন অভিনেত্রী ও প্রযোজক। অভিনয়ের স্বীকৃতি হিসেবে তিনি একটি গোল্ডেন গ্লোব পুরস্কার, একটি বাফটা পুরস্কার, একটি রৌপ্য ভল্লুক ও একাধিক ক্রিটিকস সার্কেল পুরস্কার লাভ করেছেন এবং তিনটি একাডেমি পুরস্কার ও একটি এমি পুরস্কারের মনোনয়ন অর্জন করেছেন।
১৯৭৮ সালে তিনি তার কর্মজীবন শুরু করেন। তিনি ১৯৮২ সালে সঙ্গীতধর্মী "গ্রিজ টু" ছবিতে প্রথম কেন্দ্রীয় ভূমিকায় কাজ করেন। তিনি ব্রায়ান দে পালমার অপরাধধর্মী থ্রিলার "স্কারফেস" (১৯৮৩) দিয়ে প্রথম মূলধারার চলচ্চিত্রে সফলতা লাভ করেন। তিনি "ডেঞ্জারাস লিয়াজুঁ" (১৯৮৮), "দ্য ফেবুলাস বেকার বয়েজ" (১৯৮৯) এবং "লাভ ফিল্ড" (১৯৯২) চলচ্চিত্রগুলোতে অভিনয় করে তিনটি একাডেমি পুরস্কারের মনোনয়ন লাভ করেন এবং তিনটি ছবির জন্য তিনি যথাক্রমে শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার (১৯৮৮) শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার (১৯৮৯) ও শ্রেষ্ঠ অভিনেত্রী বিভাগে রৌপ্য ভল্লুক (১৯৯২) অর্জন করেন।
ফাইফার টিম বার্টন পরিচালিত সুপারহিরো চলচ্চিত্র "ব্যাটম্যান রিটার্নস" (১৯৯২) চলচ্চিত্রে ক্যাটওম্যান চরিত্রে অভিনয়ের জন্য সমালোচক ও দর্শকদের প্রশংসা অর্জন করেন। তিনি পরবর্তীতে মার্টিন স্কোরসেজির "দি এজ অব ইনোসেন্স" (১৯৯৩), মাইক নিকোল্‌সের "উল্‌ফ" (১৯৯৪), রবার্ট জেমেকিসের "হোয়াট লাইজ বিনিথ" (২০০০) ও পিটার কসমিন্‌স্কির "হোয়াইট ওলিন্ডার" (২০০২) চলচ্চিত্রে শ্রেষ্ঠাংশে কাজ করেন। পাঁচ বছরের অভিনয় বিরতির পর তাকে "হেয়ারস্প্রে" (২০০৭), "চেরি" (২০০৯), ও "ডার্ক শ্যাডোজ" (২০১২) চলচ্চিত্রে দেখা যায়। তিনি এইচবিওর "দ্য উইজার্ড অব লাইজ" (২০১৭) টেলিভিশন চলচ্চিত্রে রুথ ম্যাডফ চরিত্রের জন্য তার প্রথম এমি পুরস্কারের মনোনয়ন লাভ করেন। এছাড়া তিনি ২০১৭ সালের "মাদার" ও "মার্ডার অন দি ওরিয়েন্ট এক্সপ্রেস" এবং ২০১৮ সালে "অ্যান্ট-ম্যান অ্যান্ড দ্য ওয়াস্প" ছবিতে কাজ করেন।
শাহেদ শরীফ খান

শহীদ শরীফ খান একজন বাংলাদেশী টেলিভিশন এবং চলচ্চিত্র অভিনেতা, পরিচালক ও লেখক। ১৯৯৭ সালে তিনি একটি বিজ্ঞাপনের মডেল হওয়ার মাধ্যমে তার অভিনয় জীবন শুরু হয়। তিনি তার অভিনয়ের জন্য তিন বার মেরিল প্রথম আলো পুরস্কারের জন্য মনোনয়ন পেয়েছিলেন। তার উল্লেখযোগ্য চলচ্চিত্রের মধ্য রয়েছে সেনাপতি, প্রিয় সাথী, জয়যাত্রা, হৃদয় শুধু তোমার জন্য, টক ঝাল মিষ্টি। তিনি বাংলাদেশের পাশাপাশি ভারতের কলকাতায় বাংলা চলচ্চিত্রে অভিনয় করেছে।
শাহেদ অভিনেতা আবুল হায়াতের কন্যা নাতাশা হায়াতকে বিবাহ করেন। তাদের এক ছেলে ও এক মেয়ে রয়েছে।
শাহেদ শরীফ খান ২০০০ সালে আনিসুল হক কর্তৃক লিখিত ও মোস্তফা সরওয়ার ফারুকী কর্তৃক পরিচালিত “একান্নবর্তী” নামের একটি ধারাবাহিক নাটকে অভিনয়ের মাধ্যমে তার টেলিভিশন ক্যারিয়ার শুরু করেন। এখানে তিনি মৌটুসি বিশ্বাসের সাথে অভিনয় করেছিলেন যিনি একই নাটকের মাধ্যমে তার টেলিভিশন ক্যারিয়ার শুরু করেন, এতে আবুল হায়াতও অভিনয় করেছিলেন। এটি আনিসুল হকের লেখা ও মোস্তাফা সারোয়ার ফারুকির পরিচালিত একটি নাটক ছিল।
জি সরকার পরিচালিত ‘প্রিয় সাথী’ চলচ্চিত্রে অভিনয়ের মাধ্যমে চলচ্চিত্রের অভিষেক হয় তার। এরপর তিনি ‘হৃদয় শুধু তোমার জন্য’ এবং ‘জয়যাত্রা’ চলচ্চিত্রে অভিনয় করেন। ২০০২ সালে দেবাশীষ বিশ্বাস পরিচালিত টেলিছবি ‘টক ঝাল মিষ্টি'তেও অভিনয় করেছিলেন তিনি। তার কাজের মধ্য টক ঝাল মিষ্টি (২০০২), হৃদয় শুধু তোমার জন্য (২০০৪), জয়যাত্রা (২০০৪), অজ্ঞাতনামা (২০১৬) উল্লেখযোগ্য চলচ্চিত্র। ২০১৭ সালে ভারতীয় পরিচালক রিঙ্গো ব্যানার্জি তাঁকে বলিউড অভিনেতা রিয়া সেন এবং পরমব্রত চট্টোপাধ্যায়ের বিপরীতে অভিনয়ের জন্য নির্বাচিত করেন। ২০২০ সালে "পিতৃসত্তা" নামে কিশোরী অবস্থায় ধর্ষণে শিকার এক বালিকাকে নিয়ে তৈরি একটি স্বল্পদৈর্ঘ্য চলচ্চিত্রে বাবার চরিত্রে অভিনয় করেছেন। 
২০১৭ সালে, শরীফ খান "তোমার জন্য" নামে একটি কবিতা বই প্রকাশ করেছিলেন, যা কথোপকথনের রূপ অনুসরণ করে লেখা এবং তিনি ব্যক্তিগতভাবে একুশে বইমেলায় বইটি উপস্থাপন করেছিলেন ।
রুই পাত্রিসিও

রুই পেদ্রো দস সান্তোস পাত্রিসিও, (; জন্ম: ১৫ ফেব্রুয়ারি ১৯৮৮) হলেন একজন পর্তুগিজ পেশাদার ফুটবলার, যিনি ২০১৮ পর্যন্ত পর্তুগিজ ক্লাব স্পোর্চিং সিপি দলে খেলেছেন। এখন তিনি প্রিমিয়ার লিগে উলভারহ্যাম্পটন ওয়ান্ডারার্স এবং পর্তুগাল জাতীয় দলে একজন গোলরক্ষক হিসেবে খেলেন।
তিনি তার ক্যারিয়ারের সম্পূর্ণ সময় স্পোর্চিং সিপিতে অতিবাহিত করছেন। তিনি মাত্র ১৮ বছর বয়সে, ২০০৬ সালে স্পোর্চিং সিপির হয়ে অভিষেক করেন। তিনি এপর্যন্ত এই ক্লাবের হয়ে ৩০০-এর অধিক ম্যাচ খেলেছেন।
তিনি ২০১০ সালে, পর্তুগাল জাতীয় দলের হয়ে অভিষেক করেন। তৎকালীন ম্যানেজার পাউলো বেন্তো তাকে দলে ডাক দেন। তিনি ২০১২ উয়েফা ইউরো, ২০১৪ ফিফা বিশ্বকাপ এবং ২০১৭ ফিফা কনফেডারেশন্স কাপের মতো প্রতিযোগিতায় পর্তুগালের প্রতিনিধিত্ব করেছেন। তিনি ২০১৬ উয়েফা ইউরোজয়ী পর্তুগাল দলের একজন সদস্য ছিলেন।
স্পোর্চিং সিপি
পর্তুগাল
অ্যান্থনি লোপেস

অ্যান্থনি লোপেস (; জন্ম: ১ অক্টোবর ১৯৯০) হলেন একজন পর্তুগিজ পেশাদার ফুটবলার, যিনি লিয়োনে এবং পর্তুগাল জাতীয় দলের হয়ে গোলরক্ষক হিসেবে খেলেন।
তিনি লিয়োনের খেলার মাধ্যমে সকলের নজরে আসেন। তিনি ২০১১ সালে ওলাঁপিক লিয়োনের প্রথম একাদশের হয়ে খেলার মাধ্যমে তার পেশাদার ক্যারিয়ার শুরু করেন। তিনি ২০১৪ সালের কুপে দে লা লীগের ফাইনালে লিয়োনের প্রতিনিধিত্ব করেছেন।
যদিও অ্যান্থনি লোপেস ফ্রান্সে জন্মগ্রহণ করেছেন, কিন্তু তিনি পর্তুগাল জাতীয় দলের হয়ে আন্তর্জাতিক পর্যায়ে খেলেন। তিনি জাতীয় দলের হয়ে খেলার পূর্বে পর্তুগালের অনূর্ধ্ব-১৭, অনূর্ধ্ব-১৮, অনূর্ধ্ব-১৯, অনূর্ধ্ব-২০ এবং অনূর্ধ্ব-২১ দলের হয়ে খেলেছেন। তিনি ২০১৫ সালের মার্চ মাসে, পর্তুগাল জাতীয় দলের হয়ে অভিষেক করেছেন এবং ২০১৬ উয়েফা ইউরোজয়ী পর্তুগাল দলের একজন সদস্য ছিলেন।